ก่อนหน้านี้ประจำเดือนมาปกติตลอดค่ะ เดือนมีนา17-21 เดือนเมษา22-28 พอมาเดือนพฤษภาประจำเดือนขาดค่ะ แล้วมาเป็นอีกทีวันที่8มิถุนาถึงวันนี้18มิถุนา ประจำเดือนยังไม่หยุดเลยค่ะมาไม่มากค่ะ
สวัสดีค่ะ จุฑามาศ ใยแจ่ม,การมีประจำเดือนมานานตั้งแต่ 8 มิ.ย. จนถึงวันนี้ วันที่ 18 มิ.ย. ถือว่ามีเลือดออกผิดปกติ ซึ่งอาจเกิดได้จาก1. การตั้งครรภ์ที่ผิดปกติ เช่นแท้งคุกคามแท้งไม่ครบ ท้องนอกมดลูก เป็นต้น แต่จะมีอาการปวดท้องน้อยมากร่วมด้วย2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประวัติการมีประจำเดือนที่ผิดปกติมาก่อน4. ผลข้างเคียงจากการใช้ฮอร์โมนต่างๆ ยาฉีดคุมกำเนิด ยาฝังคุมกำเนิด ยาสตรี ยาสมุนไพร อาหารเสริมต่างๆ หรือยาบางชนิด เช่น ยาต้านการแข็งตัวของเลือด เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากมีอาการปวดท้องน้อยร่วมด้วย ควรตรวจหาการตั้งครรภ์ดูเป็นอันดับแรก แต่หากไม่มีเพศสัมพันธ์ แต่ยังคงมีเลือดออก ก็ควรไปพบแพทย์เพื่อตรวจหาสาเหตุค่ะ